


בבית משפט השלום 								ת.א. 23/
בכפר סבא

תאריך חתימת המסמך: 13.12.23

התובע:                אורן שחר, ת"ז 32240533
                               מרחוב אירוסים 47, נס ציונה
טלפון: 050-5071765
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: frei.ariel@gmail.com 

      – נ ג ד –

הנתבעת:		מנורה חברה לביטוח בע"מ
			מרחוב ז'בוטינסקי 23, רמת גן
			טל': 03-7108083;פקס: 03-7604059
			דוא"ל: TVIOTGUF@menora.co.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	763 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 














חלק 2: 

(1) בעלי הדין : 

1. התובע, יליד 17.6.1975, היה בכל הזמנים הרלבנטיים לתביעה זו הנוהג ו/או המשתמש ברכב הנושא מספר רישוי 588-04-402 (להלן:"הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב אישור משטרה וטופס הודעה על תאונה, מסומנים ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, כבן 46 במועד התאונה, שוטר במשטרת ישראל, נפגע בגופו, מתקשה מאז התאונה ותוצאותיה בביצוע עבודתו נגרמו לו הפסדי שכר ופוטנציאל השתכרותו נפגע.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 04.05.2022, בסביבות השעה 15:30, או בסמוך, בצומת הרחובות דרך בן צבי ועזה, בתל אביב, היה התובע מעורב בתאונה עם רכב הנושא מ"ר 68-603-12, והוא נפגע ונחבל (להלן: "התאונה").

8. התובע אשר סבל בעבר מכאבי צוואר קיווה כי הכאבים יחלפו נטל תרופות לשיכוך כאב לצד דיווח למפקדיו על התאונה ועל הכאבים מהם הוא סובל, הוא נבדק וניתנו לו הגבלות ופטורים מפעילות גופנית, פטור מפעילות מבצעית והנחיה לעבודה בתנאי חדר בלבד.

רצ"ב טופס בדיקה רפואית ותיאורי הגבלות, מסומנים "כנספח 2".

9. הכאבים וההגבלות בתנועות הצוואר והגב עם הקרנת הכאבים לגפיים הלכו והחמירו והתובע פנה לקבלת טיפול רפואי גם במסגרת הקהילה והוחלט להפנותו להמשך מעקב רפואי אורתופדי ונוירולוגי, בדיקות הדמיה עם המלצה לנטילת משככי כאבים והמשך מנוחה.

10. בדיקת CT שכוונה לעמוד השדרה המותני הדגימה בלטי דיסק בגבהים 3L-1S עם סימני לחץ על השק התקאלי והיצרות בגובה 4L-3L.

11. בדיקת MRI שכוונה לעמוד השדרה הדגימה  גורמים להיצרויות במספר גבהים בעמוד השדרה הצווארי, פריצת דיסק קטנה בגובה 2L-1L ובלטי דיסק כאמור.

12. בדיקת EMG הדגימה נזק שורשי דו"צ בגובה 6C-5C ומיאלופטיה צווארית.

13. בשים לב לממצאים ולהחמרה הופנה התובע להמשך מעקב רפואי, בין היתר, בשאלה בצורך בהתערבות ניתוחית, המלצה למנוחה והמשך פטורים, טיפול לשיכוך כאב והעלאת מינון קנאביס רפואי.

רצ"ב תעודות רפואיות, מסומנות "כנספח 3".

14. מאז התאונה סובל התובע מכאבים והגבלה בתנועות הצוואר והגב, מהקרנת הכאבים לגפיים,  מקושי בעמידה והליכה ממושכות, קושי בישיבה ממושכת, קושי בכיפוף והרמה, קושי בכריעה, קושי במעברים מקושי בהירדמות ושינה רציפה, הוא נזקק לנטילת משככי כאבים, לרבות טיפולים נרקוטיים והטיפולים בו צפויים להימשך גם בעתיד. 

15. התובע, שוטר במשטרת ישראל, מתקשה מאז התאונה ותוצאותיה בביצוע עבודתו, נקבעו לו מגבלות, כשירותו המבצעית נפגעה, הוא נעדר כשירות לפעילויות ועבודות בשכר ונגרמו לו הפסדי שכר.

רצ"ב פטורים ומגבלות, מסומנים "כנספח 4".

16. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

17. עקב מגבלותיו הנובעות מהתאונה, נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
                       
חלק 3 

18. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          85,000 ₪ 
(2)  עזרת הזולת בעבר –	           				              25,250 ₪  
(3)  הוצאות רפואיות ונסיעות לטיפולים בעבר –	          13,600 ₪ 
(4)  הסעות מיוחדות ושימוש מוגבר במוניות בעבר -            15,250 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות ניידות מוגברות בעתיד. 
(5)  פיצוי בגין נזקיו הלא ממוניים של התובע. 

פירוט העובדות המקנות סמכות לבית המשפט:
 
19. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

20. הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	



                                                                                          ______________
						               אריאל פרייברג, עו"ד
								          ב"כ התובע

